Hari Tasik Sedunya

Hari Tasik Sedunya nya hari entarabansa ti diatur ninting taun kena 8 Jun. Konsep tu asal iya diperambu Palan Pemansang Tasik Entarabansa Kanada (ICOD) enggau Institut Tasik Kanada (OIC) dalam taun 1992 ba Aum Besai Bumi – Konferens PBB pasal Rampa Menua enggau Pemansang (UNCED) di Rio de Janeiro, Brazil. Projek Tasik ngepunka koordinasyen global Hari Tasik Sedunya berengkah ari taun 2002. "Hari Tasik Sedunya" udah diaku Gerempung Bansa Beserakup enggau rasmi dalam taun 2008. Hari entarabansa nya nyukung pengawa bejalaika Juluk Pemansang Meruan di serata dunya sereta nerenakka pengerindu mensia mayuh ba pengawa nyaga tasik enggau ngatur pengeraja asal iya enggau meruan. Hari Tasik Sedunya diintu semua kaban menua GBB. Kenyau ari Hari Tasik Sedunya ditumbuhka bisi tema baru ninting taun ti nempa pengawa ninting taun lalu ngembuan tuju deka meri penyedar ngagai penusah ti ditapi tasik kitai.

Kereban sanding